《饮王旸谷参知玉介园二首园枕华盖太玉山椒王右军墨池在焉 其二》
明代·游朴

墨池旧染黄庭翰，华盖新开白玉扉。碧巘尽从天外至，绿云时玉榻前飞。

行穿疏竹疑千亩，手植高松忽数围。莫怪东山慵不起，一杯相对已忘归。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。